OpenLLM-France/wikimedia huggingface dataset:
# HAProxy

HAProxy és un programari de codi obert que proveeix alta disponibilitat de balanç de càrrega i servidors proxy per a aplicacions basades en els protocols HTTP i TCP. i que s'estenen en diversos servidors. HAProxy està escrit en C i té la reputació de ser ràpid i eficient en termes d'ús de processador i memòria. HAProxy va ser escrit el 2000 per Willy Tarreau.

## Prestacions

* Els servidors equipats amb un microprocessadors Opteron o Xeon aconsegueixen 15.000 i 40.000 entrades per segon.
* HAProxy s'empra en llocs web amb molta demanda com GitHub, Bitbucket, Stack Overflow, Reddit, Speedtest.net, Tumblr, Twitter i en algun producte d'Amazon Web Services.

## Referències

* ↑ «HAProxy - The Reliable, High Performance TCP/HTTP Load Balancer» (en anglès). www.haproxy.org, 07-10-2017. [Consulta: 7 octubre 2017].
* ↑ «An Introduction to HAProxy and Load Balancing Concepts | DigitalOcean» (en anglès). https://www.digitalocean.com.+[Consulta: 7 octubre 2017].
* ↑ «OpenStack Docs: HAProxy» (en anglès). https://docs.openstack.org. Arxivat de l'original el 2017-10-08. [Consulta: 7 octubre 2017].

## Vegeu també

Programaris similars : Squid, Nginx
# Medionidus acutissimus

Medionidus acutissimus és una espècie de mol·lusc bivalve de la família Unionidae. La closca fa 3,59 cm de llargària total. Viu a l'aigua dolça.
Es troba als Estats Units: Alabama, Geòrgia i Mississipi.

## Referències

* ↑ Auburn University (anglès)
* 1 2 Bogan, A.E. (1996). "Medionidus acutissimus." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 13 abril 2023]
* ↑ U.S. Fish and Wildlife Service (anglès)

## Enllaços externs

* Catalogue of Life (anglès)
# Resolució 311 del Consell de Seguretat de les Nacions Unides

La Resolució 311 del Consell de Seguretat de les Nacions Unides, aprovada el 4 de febrer de 1972 després de reafirmar les resolucions prèvies sobre el tema i assenyalar el continuat desenvolupament militar de Sud-àfrica, el Consell va condemnar la política d'apartheid i va reconèixer la legitimitat de la lluita del poble oprimit de Sud-àfrica.
El Consell va fer una crida urgent al govern de Sud-àfrica per alliberar a totes les persones empresonades a conseqüència de l'apartheid i va demanar a tots els estats que observessin estrictament l'embargament d'armes. El Consell va acabar demanant als governs i als individus que contribuïssin generosament i regularment als fons de les Nacions Unides per a fins humanitaris i de capacitació per al poble de Sud-àfrica i que decidissin examinar els mètodes per resoldre la situació actual.
La resolució va ser aprovada per 14 vots contra cap; França es va abstenir de votar.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org
# Arnaud Guilhèm

Arnaud Guilhèm (oficial Arnaud-Guilhem) és un municipi occità de Gascunya, situat en el departament de l'Alta Garona, a la regió d'Occitània.

## Referències

* ↑ Toponímia occitana
# Katerina Vidiaux

Katerina Vidiaux López (9 de juny de 1987), és una lluitadora cubana de lluita lliure. Va participar en els Jocs Olímpics de Londres 2012 en la categoria de 63 kg, aconseguint un 8è lloc. Tres vegades va competir en Campionats Mundials aconseguint la 5a posició el 2010. Va aconseguir dues medalles als Jocs Panamericans, d'or el 2011. Va guanyar set medalles al Campionat Panamericà, d'or el 2015. Va aconseguir la medalla de bronze als Jocs Centreamericans i del Carib el 2014.

## Referències

* ↑ «Biography and Olympic Results». sports-reference.com. Arxivat de l'original el 2012-12-15. [Consulta: 25 febrer 2016].

## Enllaços externs

* Perfil en la pàgina toronto2015.org Arxivat 2015-08-13 at Archive.is (anglès)
* Dades en foeldeak.com (anglès)'
* Dades en foeldeak.com (anglès)
* Dades en los-deportes.info (castellà)
# Servi Sulpici Camerí

Servi Sulpici Camerí (en llatí Servius Sulpicius Q. F. Ser. N. Camerinus) va ser un magistrat romà. Formava part de la gens Sulpícia, d'origen patrici, i de la branca dels Camerins, nom derivat possiblement de la ciutat de Camèria al Laci.
Va ser fill de Quintus Sulpicius Ser. F. Ser. N. Camerinus Cornutus. L'any 393 aC va ser elegit tribú amb poder consular i tribú militar el 391 aC. En aquest darrer any va fer la guerra als salpinats (habitants de Salpinum) als que va capturar una gran quantitat de botí. L'any 387 aC va ser un dels tres interrex.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 590.
# Humiliació

Es considera humiliació qualsevol tipus d'acte que denigri públicament o personalment a un ésser humà, així com la seva cultura, la seva dignitat, el seu sexe, el seu origen ètnic, la seva religió, el seu pensament, el seu nivell econòmic, els seus coneixements, etcètera. Algunes formes de tortura van acompanyades d'humiliacions públiques que busquen perjudicar la dignitat del subjecte. Diverses organitzacions defensores dels drets humans en el món consideren la humiliació com una forma de tortura passiva que viola els drets humans.
La humiliació és considerada com una forma d'assetjament, especialment aplicada en context escolar o laboral.

## Legislacions

Algunes legislacions en Europa i en Amèrica preveuen sancions per la humiliació deliberada.

## Vegeu també

* BDSM
* Dominació femenina
* Fetitxisme sexual
* Parafília

## Referències

* ↑ humiliació a Optimot
* ↑ «humiliació». Diccionari de la llengua catalana de l'IEC. Institut d'Estudis Catalans.
# Nikki Egyed

Nikki Egyed o Nikki Butterfield (nom de casada) (Brisbane, 12 d'abril de 1982) és una exciclista i actual triatleta australiana. Com a ciclista fou professional del 2006 al 2009.
Està casada amb el també ciclista i triatleta Tyler Butterfield.

## Palmarès en ciclisme

* 2006
** Vencedora de 2 etapes al Tour de Bretanya

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Meguilà

Meguilà és el desè tractat de l'ordre de Moed de la Mixnà. Aquest tractat i la seva Guemarà tracten sobre les lleis de la festivitat de Purim, i fan comentaris sobre el Llibre d'Ester. El tractat també inclou les lleis relacionades amb la lectura pública de la Torà, a la sinagoga.

## Introducció

Una Meguilà és un relat o un llibre, però el terme per si mateix comunament es refereix al Llibre d'Ester. El tractat talmúdic de Meguilà és el desè tractat de l'ordre de Moed, el seu tema principal és, com el seu nom indica, la lectura del Llibre d'Ester (comunament anomenat Meguilat Esther ) durant la festivitat jueva de Purim.
El tractat Meguilà conté 33 mishnayot (articles), dividits en quatre capítols. El tractat Meguilà tracta sobre la Torà i els profetes, el Shabat, les festivitats, les regles de santificació del indret de culte, i la utilització dels diferents objectes de culte.

## Guemarà

La Guemarà dels savis de Babilònia, i dels savis de Jerusalem, forma juntament amb el text de la Mixnà, el Talmud de Babilònia, i el Talmud de Jerusalem respectivament, aquestes dues obres discuteixen i expliquen les diferents mishnayot, les discussions dels savis que tracten sobre la Halacà (temes legals), o sobre la Hagadà (temes no legals). El Talmud de Babilònia, és ric en frases, proverbis, històries, llegendes i altres interpretacions.

## Halacà

Meguilà 4,10: "La història de Rubèn es llegeix i no es tradueix, la història de Tamar es llegeix i es tradueix, la història del primer vedell es llegeix i es tradueix, la història del segon vedell es llegeix i no es tradueix, la benedicció sacerdotal, la història de David no es llegeix i no es tradueix.
Meguilà 26b : "Els nostres mestres van ensenyar: els utensilis de prescripció que s'han tornat inutilitzables es llencen, mentre que els utensilis de santedat es guarden. Aquí estan els utensilis de prescripció: sucà, lulav, xofar, tzitzit. I aquests són els utensilis de la santedat: les bosses a les quals es col·loquen els rotlles de la Torà, les tefilín i les mezuzot, el mantell a on es guarda el rotlle de la Torà, i la bossa on es guarden els filactèries".

## Hagadà

Meguilà 3a: conté una Hagadà que atribueix el Tàrgum dels llibres profètics al jueu Yonathan ben Uziel.
Meguilà 9a: menciona el Tàrgum, i la traducció al grec de la Tanakh, l'Antic Testament, i les diferències introduïdes voluntàriament entre les dues versions de la Bíblia hebrea. Una traducció de l'Antic Testament al idioma grec, fou anomenada la Septuaginta, i va ser creada per 72 savis antics, a petició del rei Ptolemeu.

## Bibliografia

Aquest article inclou un text de l'Enciclopèdia Jueva de 1901-1906, anomenat "Meguilà" de Solomon Schechter i Jacob Zallel Lauterbach, una publicació de domini públic.

## Referències

* ↑ Talmud Bavli: The Gemara, Schottenstein Edition - Tractate Megillah, 1991, Artscroll.
* ↑ www.kodesh.snunit.k12.il/
* ↑ www.jewishencyclopedia.com/
Moed (סדר מועד)
Shabbat
Eruvin
Pesahim
Shekalim
Yoma
Sucà
Beitzà
Roix ha-Xanà
Taanit
Meguilà
Moed Katan
Haguigà :
# Resolució 313 del Consell de Seguretat de les Nacions Unides

La Resolució 313 del Consell de Seguretat de les Nacions Unides, aprovada per unanimitat el 28 de febrer de 1972, va exigir que Israel desistís immediatament de l'acció militar en el sòl contra el Líban i la retirada de totes les seves forces militars del territori libanès.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org
# Kateřina Konečná

Kateřina Konečná (Nový Jičín, República Txeca, 20 de gener de 1981) és una política txeca membre del Parlament Europeu com a diputada del Partit Comunista de Bohèmia i Moràvia. Katerina es va graduar en Econòmiques a la Masaryk University el 2003. El 2009 també es va graduar en Finances i Administració i el 2013 en Dret. A les eleccions txeques del 2002 va ser escollida a la cambra baixa amb el Partit Comunista de Bohèmia i Moràvia. Va ser reelegida el 2006, 2010 i 2013.

## Referències

* ↑ «Home | Kateřina KONEČNÁ | MEPs | European Parliament» (en anglès). https://www.europarl.europa.eu,+14-01-2020.+[Consulta: 14 gener 2020].
* ↑ «Kateřina Konečná» (en anglès). https://www.guengl.eu,+14-01-2020.+[Consulta: 14 gener 2020].
* ↑ «Katerina Konecna – EU40» (en anglès). https://www.eu40.eu,+14-01-2020.+[Consulta: 14 gener 2020].
* ↑ «Katerina Konecna» (en anglès). http://www.eupatientaccess.eu,+14-01-2020. Arxivat de l'original el 2018-08-24. [Consulta: 14 gener 2020].
# Noche de rock&roll

Noche de rock&roll és el primer àlbum d'estudi del grup de rock basc Barricada, publicat el 1983. Va ser gravat en tan sols dos dies als estudis Tsunami de Sant Sebastià amb Oihuka, després d'una fallida gravació als estudis on el segell discogràfic Soñua tenia a Txantrea. El cantant madrileny Ramoncín va prendre-hi part com a productor. El Drogas, un dels vocalistes de Barricada, va definir el disc com «el cigaló fet disc».

## Referències

* ↑ Fernando F. Garayoa, «Una historia de rocanrol Arxivat 2015-05-13 a Wayback Machine.», Noticias de Navarra, 1 de octubre de 2013.
# Megumi Torigoe

Megumi Torigoe (鳥越 恵) és una exfutbolista japonesa.

## Selecció del Japó

Va debutar amb la selecció del Japó el 1999. Va disputar 8 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1999 | 5 | 0 |
| 2000 | 2 | 0 |
| 2001 | 1 | 0 |
| Total | 8 | 0 |

## Referències

* ↑ Japan Football Association(japonès)
# Resolució 317 del Consell de Seguretat de les Nacions Unides

La Resolució 317 del Consell de Seguretat de les Nacions Unides, aprovada el 21 de juliol de 1972 després de la Resolució 316, el Consell va lamentar el fet que, malgrat els seus esforços el personal militar de Síria i Líban segrestat per Israel del territori libanès el 21 de juny no havien estat alliberats. El Consell va demanar al President del Consell de Seguretat i al Secretari General de les Nacions Unides que facin esforços renovats per aplicar la resolució i va demanar a Israel que retornés sense demora el personal sirià i libanès.
La resolució es va aprovar amb 14 vots; els Estats Units es van abstenir de votar.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)
* Operació Ira de Déu

## Enllaços externs

* PDF Text de la Resolució a UN.org
# Balasan

Balasan és un riu de l'Índia a Bengala Occidental, districte de Darjeeling. Neix al Jagat Lepcha a pocs quilòmetres al sud-oest de Darjeeling i corre cap al sud fins que es divideix en dos rius, un anomenat el Nou Balasan que desaigua al Mahanadi per la seva dreta just a sota de Siliguri; i l'altra el Vell Balasan, continua cap al sud fins al Ganges. Els principals afluents són el Rangbang i el Rangmuk.

## Referències

* ↑ «Imperial Gazetteer2 of India, Volume 11, page 166 -- Imperial Gazetteer of India -- Digital South Asia Library». [Consulta: 11 agost 2018].
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kodaira

Kodaira (小平市, Kodaira-shi) és una ciutat i municipi de Tòquio, a la regió de Kanto, Japó. La ciutat, situada a la regió del Tòquio occidental és una ciutat dormitori més, com altres de la regió, on resideixen molts treballadors del Tòquio central.

## Geografia

El municipi de Kodaira es troba al centre geogràfic de Tòquio i pertany a la regió de Tòquio occidental, dins de la qual es troba a l'est, molt a prop del Tòquio urbà. El terme municipal de Kodaira limita amb els de Higashimurayama, Higashiyamato i Higashikurume al nord; amb Nishitōkyō a l'est; amb Tachikawa a l'oest i amb Koganei i Kokubunji al sud.

## Història

L'àrea on actualment es troba el municipi de Kodaira va formar fins als començaments de l'era Meiji a l'antiga província de Musashi. Ja a l'era Meiji, la zona va començar a formar part del districte de Kitatama, a la prefectura de Kanagawa el 22 de juliol de 1878. Amb l'establiment del nou sistema de municipis, el poble de Kodaira va ser fundat l'1 d'abril de 1889. Poc després, l'1 d'abril de 1893, el districte sencer passa a formar part de l'antiga prefectura de Tòquio. Després del gran terratrèmol de Kantō del 1923, moltes instal·lacions i institucions que es trobaven a l'antiga ciutat de Tòquio com fàbriques, universitats i zones residencials es van traslladar al poble de Kodaira. El 1943, la ciutat i prefectura de Tòquio deixen d'existir per a fusionar-se en una nova estructura, tot i que aquest canvi no va afectar gaire el poble de Kodaira i, un any després d'això, Kodaira va assolir el grau de vila. Finalment, l'1 d'octubre de 1962, la vila de Kodaira va esdevindre ciutat.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 6.068 | 6.558 | 8.674 | 21.659 | 52.923 | 137.373 | 154.610 |
| 1990 | 2000 | 2010 | 2020 | 2030 | 2040 | 2050 |
| 164.013 | 178.623 | 187.039 | 196.711 | - | - | - |

## Transport
### Ferrocarril

* Companyia de Ferrocarrils del Japó Oriental (JR East)
** Shin-Kodaira
* Ferrocarril Seibu
** Hana-Koganei - Kodaira - Hitotsubashi-Gakuen - Ōmekaidō - Takanodai - Ogawa

### Carretera

Pel terme municipal de Kodaira no passa cap carretera nacional ni autopista.

## Referències

* ↑ https://map.yahoo.co.jp/address?ac=13211
* ↑ https://www.metro.tokyo.lg.jp/english/about/links/municipalities.html
* ↑ Statistics Bureau of Japan
# Selecció elitista (algorisme genètic)

La selecció elitista és un algorisme genètic que força la selecció dels membres més aptes de cada generació. Val a dir que la majoria dels Algorismes Genètics no utilitzen elitisme pur, sinó que fan servir una forma modificada per la que l'individu millor, o alguns dels millors, són copiats cap a la següent generació en cas que no aparegui res millor.
Donada una població de n individus, l'etapa de selecció consta de dues parts:
* Es mostreja un conjunt de r membres dels millors de la població inicial i s'incorporen directament a la població final, sense passar per la població intermèdia.
* La població auxiliar de criadors es mostreja entre els n-r membres restants de la població inicial.
Normalment, la mida del conjunt r és bastant petit (1 o 2 per a n=50), i el tipus de mostreig és directe o per sorteig, ambdós en la varietat diversa.
Sota certes condicions molt generals, la introducció de l'elitisme garanteix la convergència teòrica a l'òptim global; a la pràctica, millora la velocitat de convergència dels algorismes genètics quan la funció d'avaluació és unimodal (no hi ha subòptims), en canvi, la velocitat de convergència empitjora amb funcions fortament multimodals.
Amb mides de població petits s'aconsegueixen efectes similars als de l'elitisme introduint reinicialitzacions periòdiques en els algorismes genètics: cada cop que l'algorisme genètic convergeix se salven els millors individus, es reinicialitzen els altres y es torna a començar. La reinicialització té efectes beneficiosos sobre les prestacions del mètode perquè introdueix diversitat, requisit especialment crític en els algorismes genètics amb poblacions petites.
# Sternarchella schotti

Sternarchella schotti és una espècie de peix pertanyent a la família dels apteronòtids. Pot arribar a fer 40 cm de llargària màxima. És un peix d'aigua dolça, bentopelàgic i de clima tropical. Es troba a Sud-amèrica: conca del riu Amazones. És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Albert, J.S., 2003. Apteronotidae (Ghost knifefishes). P. 497-502. A: R.E. Reis, S.O. Kullander i C.J. Ferraris, Jr. (eds.). Checklist of the Freshwater Fishes of South and Central America. Porto Alegre: EDIPUCRS, el Brasil.
* ↑ Mago-Leccia, F., 1994. Electric fishes of the continental waters of America. Fundación para el Desarrollo de las Ciencias Físicas, Matemáticas y Naturales (FUDECI). Biblioteca de la Academia de Ciencias Físicas. Matemáticas y Naturales, Caracas, Veneçuela. Vol. 29. 206 p.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# No Time for Love

No Time for Love és una pel·lícula estatunidenca de Mitchell Leisen estrenada el 1943.

## Argument

Katherine, una fotògrafa prestigiosa i brillant de moda, rebutja tots els seus pretendents i mostra una actitud molt altiva amb tots els que l'envolten. Per baixar-li els fums, el seu editor li encarrega un reportatge fotogràfic sobre uns treballadors que estan acabant un túnel al riu Hudson. Un incident entre Katherine i un obrer anomenat Ryan es salda amb l'acomiadament d'aquest. Llavors, la fotògrafa el contracta com a ajudant. Però, quan Ryan s'interessa per una de les models, Katherine descobreix el significat de la paraula 'gelosia'.

## Repartiment

* Claudette Colbert: Katherine Grant
* Fred MacMurray: Jim Ryan
* Ilka Chase: Hoppy Grant
* Richard Haydn: Roger Winant
* Paul McGrath: Henry Fulton
* June Havoc: Darlene
* Marjorie Gateson: Sophie

## Nominacions

* 1945. Oscar a la millor direcció artística per Hans Dreier, Robert Usher i Sam Comer.

## Referències

* ↑ «No Time for Love». The New York Times.
# Habitatges al carrer Fusina, 32-34 (Vic)

Els Habitatges al carrer Fusina, 32-34 és una obra de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Casa entre mitgeres que consta de planta baixa, dos pisos i coberta a dues vessants en taula aràbiga. A la planta hi ha dos grans portals rectangulars destinats a establiments comercials i un portalet al mig que és l'escala de veïns. Tot estucat com si fos pedra. Els pisos presenten una gradació en la mida de les obertures segons l'alçada. A cada pis s'hi obren dos balcons amb les llosanes recobertes inferiorment amb ceràmica vidriada de color verd i blanc.
El ràfec és decorat i entre els colls de biga hi ha esgrafiats i la part inferior és recoberta amb llosetes blanques i grogues.
La façana és restaurada només a la part dreta que correspon a un altre establiment comercial. Caldria acabar-la de restaurar.

## Història

Edifici que ja existia al segle xviii, l'aspecte del qual prové de la reforma que s'hi produí a la tercera dècada del segle XX que li conferí l'aspecte d'un edifici tardomodernista.
Es troba a l'eixample Morató que el 1734 creà la Plaça dels Màrtirs com a centre del reticulat entre el carrer Manlleu i els Caputxins i entre el carrer Nou i el Passeig. El carrer Fustina seria un dels carrers intermedis d'aquest entramat com el Trinquet, Sant Antoni, Sant Sebastià...

## Referències

* 1 2 3 4 5 «Habitatges al carrer Fusina, 32-34». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].
# Balasac

Balasac (en francès Bazelat) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 285 habitants. Està integrada a la Communauté de communes du Pays Sostranien.

## Demografia

Evolució demogràfica :
| 1968 | 1975 | 1982 | 1990 | 1999 |
| 492 | 429 | 373 | 303 | 285 |

## Administració

Llista d'alcaldes :
| Període | Identitat | Partit |
| 2001 | Maurice Vauvy | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Resolució 319 del Consell de Seguretat de les Nacions Unides

La Resolució 319 del Consell de Seguretat de les Nacions Unides, aprovada l'1 d'agost de 1972 després de reafirmar les resolucions anteriors sobre el tema, el Consell va convidar al Secretari General de les Nacions Unides, en consulta amb el grup establert a la Resolució 309, que contactessin amb totes les parts interessades i establissin les condicions necessàries perquè les persones puguin exercir el seu dret a l'autodeterminació d'acord amb la Carta de les Nacions Unides. El Consell va demanar al Secretari General que els mantingués informats sobre l'aplicació de la resolució 309.
La resolució 319 es va aprovar per unanimitat amb 14 vots; la República Popular de la Xina no va participar en la votació.

## Vegeu també

* Llista de resolucions del Consell de Seguretat de les Nacions Unides 301 a la 400 (1971 - 1976)

## Enllaços externs

* PDF Text de la Resolució a UN.org
# Guiyu oneiros

Guiyu és un gènere extint de peixos ossis, i el més antic conegut. Va viure durant el Silurià tardà (fa 419 milions d'anys) a la Xina. El fòssil fou extret de la pedra calcària fangosa de la formació Kuanti en la província de Yunnan, al sud-est de la Xina. El peix fòssil fa 26 cm de llarg i 11 cm d'ample, i el seu esquelet està molt ben preservat.
Aquest espècimen té una combinació de característiques, tant dels Actinopterigis com dels Sarcopterigis, però les anàlisis de la totalitat dels seus caràcters, el situen més proper als sarcopterigis.

## Nom

Guiyu prové del mandarí 鬼鱼 guǐyú «peix fantasma». El nom específic oneiros prové del grec ὄνειρος «somni».

## Referències

* ↑ Paleoblog. «Guiyu: The Oldest Articulated Osteichthyan». [Consulta: 13 juliol 2010].
* ↑ Felix Cheung - Nature China. «A fossil discovered in China sheds light on the origin of bony fishes and the history of vertebrate evolution» (en inglés), abril 2009. [Consulta: 12 juliol 2010].
* ↑ Pharyngula. «Guiyu oneiros». Arxivat de l'original el 2012-03-09. [Consulta: 13 juliol 2010].